Document ID: 32001D0293

Απόφαση της Επιτροπής
της 30ής Μαρτίου 2001
για την τροποποίηση της οδηγίας 95/70/ΕΚ του Συμβουλίου για τη θέσπιση στοιχειωδών κοινοτικών μέτρων ελέγχου των ασθενειών των δίθυρων μαλακίων, σε σχέση με τον κατάλογο των εθνικών εργαστηρίων αναφοράς για τις ασθένειες των δίθυρων μαλακίων
[κοινοποιηθείσα υπό τον αριθμό Ε(2001) 978]
(Κείμενο που παρουσιάζει ενδιαφέρον για τον ΕΟΧ)
(2001/293/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 95/70/ΕΚ του Συμβουλίου, της 22ας Δεκεμβρίου 1995, για τη θέσπιση στοιχειωδών κοινοτικών μέτρων ελέγχου των ασθενειών των δίθυρων μαλακίων(1), και ιδίως το άρθρο 9,
Εκτιμώντας τα ακόλουθα:
(1) Το άρθρο 6 παράγραφος 2 της οδηγίας 95/70/ΕΚ θεσπίζει ότι τα κράτη μέλη μεριμνούν ώστε σε κάθε κράτος μέλος να ορίζεται ένα εθνικό εργαστήριο αναφοράς το οποίο να διαθέτει εγκαταστάσεις και ειδικευμένο προσωπικό που να του επιτρέπουν να πραγματοποιεί τις αναλύσεις της παραγράφου 1 του εν λόγω άρθρου.
(2) Η παράγραφος 3 του ίδιου άρθρου θεσπίζει ότι, κατά παρέκκλιση της παραγράφου 2, τα κράτη μέλη τα οποία δεν διαθέτουν αρμόδιο εθνικό εργαστήριο μπορούν να προσφεύγουν στις υπηρεσίες του αρμόδιου εθνικού εργαστηρίου άλλου κράτους μέλους.
(3) Ο κατάλογος των εθνικών εργαστηρίων αναφοράς για τις ασθένειες των δίθυρων μαλακίων καθορίζεται στο παράρτημα Γ της οδηγίας 95/70/ΕΚ.
(4) Ο εν λόγω κατάλογος πρέπει να ενημερωθεί.
(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα Γ της οδηγίας 95/70/ΕΚ αντικαθίσταται από το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 30 Μαρτίου 2001.

Labels: 7
0
18
6